**Конкурс за избор најбољих докторских дисертација
из обасти испитивања и истраживања материјала и конструкција**

Скупштина ДИМК Србије је 21.02.2022 донела Одлуку о одржавању XXVIII Конгреса ДИМК и IX Конгреса СИГП са Међународним симпозијумом о истраживањима и примени савремених достигнућа у грађевинарству у области материјала и конструкција. Такође, донета је и Одлука о избору најбољих докторских дисертација из области испитивања и истраживања материјала и конструкција у периоду између два Конгреса.

Скупштина ДИМК Србије је донела Одлуку о расписивању конкурса и именовала Комисију у саставу:

1. Проф. др Мирјана Малешев,
2. Проф. др Драгица Јевтић,
3. Проф. др Гордана Топличић-Ћурчић,
4. др Ксенија Јанковић,
5. Проф. др Радомир Фолић.

**К О Н К У Р С**

**за избор најбољих докторских дисертација из области испитивања и истраживања материјала и конструкција**

Услови конкурса:

1. Право учешћа на конкурсу имају сви доктори наука запослени у институтима, факултетима и фирмама, колективним члановима ДИМК Србије, а који су своје докторске дисертације одбранили у периоду **од** **01.01.2018. - 30.06.2022. године.**

2. Докторске дисертације морају бити из области делатности Друштва ДИМК Србије, тј. из области испитивања и истраживања материјала и конструкција.

3. Пријава на Конкурс се врши слањем једног примерка докторске дисертације, једног примерка мишљења комисије за преглед и оцену докторске дисертације, као и датумом одбране. Достављени примерци дисертација и мишљења комисија биће враћени по окончању Конкурса. Уз Пријаву је потребно послати и радну биографију кандидата, са списком до сада објављених радова.

4. Примерак дисертације и мишљења комисије се достављају поштом на адресу: Друштво за испитивање и истраживање материјала и конструкција Србије (ДИМК Србије), Улица кнеза Милоша 9/I, Београд или лично у канцеларији Друштва на истој адреси.

5. На основу мишљења и предлога Комисије коју је именовала Скупштина ДИМК Србије, Управни одбор ДИМК Србије ће прогласити најбоље докторске дисертације за назначени период.

6. Кандидати – аутори најбољих дисертација добиће пригодну плакету на Симпозијуму који ће се одржати од 19. до 21. октобра 2022. године на Дивчибарама, у хотелу „Црни врх“.

7. Кандидати чије су докторске дисертације проглашене за најбоље добиће време од по 10 минута да представе своје резултате истраживања.

8. Крајњи рок за пријаву кандидата је 01.09.2022. године.

Председник УО ДИМК Србије,

 др Загорка Радојевић, дипл. инж. техн.